Document ID: 32002R0888

Komission asetus (EY) N:o 888/2002,
annettu 24 päivänä toukokuuta 2002,
muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä annetun neuvoston asetuksen (EY) N:o 517/94 liitteiden I ja II muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94(1), sellaisena kuin se on viimeksi muutettuna komission asetuksella (EY) N:o 2538/2001(2), ja erityisesti sen 28 artiklan,
sekä katsoo seuraavaa:
(1) Neuvoston asetuksen (ETY) N:o 3030/93(3) soveltamisalaan nykyisin kuuluvien tiettyjen maiden kanssa tehtyjen kahdenvälisten sopimusten ja muiden järjestelyjen vuoksi nämä maat on poistettava asetuksen (EY) N:o 517/94 liitteestä II. Jugoslavian liittotasavalta on lisättävä liitteeseen II.
(2) Tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 6 päivänä elokuuta 2001 annetussa komission asetuksessa (EY) N:o 2031/2001(4) julkaistut muutokset edellyttävät asetuksen (EY) N:o 517/94 liitteen I muuttamista.
(3) Näin ollen asetus (EY) N:o 517/94 olisi muutettava vastaavasti.
(4) Selkeyden vuoksi liitteet I ja II olisi korvattava.
(5) Tässä asetuksessa säädettyjä toimenpiteitä olisi sovellettava 1 päivästä tammikuuta 2002.
(6) Tässä asetuksessa säädetyt toimenpiteet ovat tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 517/94 liitteet I ja II tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä toukokuuta 2002.

Labels: 1
3
5